АҞӘА, рашәара 15 - Sputnik. Аахыҵ Уаԥстәыла аҽа ҩ-коронавирустә хҭыск аҭыԥ рымоуп. Зынӡа 78-ҩык ҟалеит ҳәа аанацҳауеит Sputnik Аахыҵ Уаԥстәыла.
Аҵыхәтәантәи уахи-ҽни рыла 50 тест мҩаԥган. Адиагноз рзышьақәдырӷәӷәеит ҩыџьа Урыстәылантә иааз акурсантцәа. Ареспубликатә медцентр аҿкчымазара аҟәшаҿы 38-ҩык шьҭоуп. Урҭ алаборатортә ҭҵаарала акоронавирус шрымоу шьақәырӷәӷәоуп.
Ареспублика аиҳабыра Аахыҵ Уаԥстәылеи Урыстәылеи рҳәаа рашәара 30 рҟынӡа ишарку иаанрыжьуиет. Атәылахь рнеира алшоит иҷыдоу аграфик ала ареспубликахь ихынҳәуа. Иара убасгьы иаркуп Аахыҵ Уаԥстәылеи Қырҭтәылеи рҳәаа. Лаҵара 25 рзы аусура иалагеит ауаажәларратә транспорт, иаадыртит акаҳуажәырҭақәа, аресторанқәа, ахәыҷтәы гәмырҿыӷьырҭақәа, аспортобиектқәа, абиблиотекақәа, асасааирҭақәа, асанаториақәа.
Аԥсны COVID-19 рцәа иалоуп 37-ҩык. Жәҩык Гәдоуҭатәи ахәышәтәырҭа иҭоуп, 27-ҩык ргәы бзиахахьеит, аӡәы лыԥсҭазаара далҵит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>